49 
Kyg har 3,8 M. Højde o. H. (Niv.). Fra Aaen fortsættes den langs 
Nord- og Østkysten af Bæjarnes. Foran Alfholsveita, der er en Ind- 
sænkning bagved Strandvolden, opfyldt med Tørvedannelser, haves en 
dyb Gennemskæring af denne (c. paa Kortskitsen). Her fandt jeg 
under Grusdækket, omtr. i Havets Niveau, Drivtømmer og betyde¬ 
lige Tørvedannelser med smaa Kviste; længere nede kom saa blødt 
Ler med forskellige Planterester, hvoriblandt fandtes smukt bevarede 
Blade af Salix phylicifolia L. Da jeg kløvede en Lerklump, fik 
jeg den sortfarvede Bladplade i den ene Halvdel, men i den anden 
fandtes en saa nøjagtig Afstøbning af Bladet, at selv de fineste 
Biribber havde efterladt sig tydelige Mærker. Desværre fik jeg 
ikke undersøgt denne interessante Lagdannelse saa nøje som jeg 
ønskede, da den Grav, jeg gravede, øjeblikkelig fyldtes med Vand *). 
Længere ude i Næsset, hvor Strandvolden drejer mod S., 
gravede jeg ned i dens højeste Ryg (d), der ligger henved 4 M. 
o. H.; her fandtes følgende Lag. - 
1. 15 Cm. Grønsvær. 
2. 45 Cm. skalførende rullet Grus og Sand, med Mytilus 
modiolus i Mængde, ligeledes Purpura lapillus m. m. 
3. 30 Cm. ler- eller humusblandet Grus med rullede og 
angulære Stene, uden Skallevninger. 
Højere oppe fandtes Skallerne ikke, men helt ned til Stranden 
er de almindelige. 
Mod S. begrænses Bæjarnes af en grund Vig. Ved Bunden af 
denne ligger en 3 M. høj Strandvold, dannet af Grus og Sand. 
Bagved den er Kysten lidt lavere og optages her af en Eng. For 
en Snes Aar siden faldt Bæjaraaen her ned til Havet, hvor den i 
Engen har dannet et smalt, bugtet Løb, der kaldes Stokkar, 
hvorefter den har gaaet tværs igennem Strandvolden paa sin Vej 
V ‘ 
x ) Tæt bag ved denne Strandvold findes Tørv, for stor Del dannet af 
Havvækster; her fandt jeg nogenlunde godt opbevarede Levninger af 
Fucus- og Laminariaarter. Denne Tørv er dog sikkert dannet af op¬ 
skyllede Havplanter i fersk Vand, eller i en Sump, da der findes Lev¬ 
ninger af Landplanter imellem. 
Vidensk. Meddel, fra den naturh. Foren. 1910. 4 
